בן-ציון שנקר

בן ציון שנקר (י"ח באייר תרפ"ה, 12 במאי 1925 – י"ט בחשון תשע"ז, 20 בנובמבר 2016), היה מוזיקאי, זמר ומלחין יהודי.

ידוע כ'בעל המנגן' הידוע ביותר של חסידות מודז'יץ ומהיוצרים הבולטים במוזיקה החסידית. שר, הלחין והוציא לאור עשרות תקליטים, קלטות ודיסקים של ניגוני מודז'יץ שהלחינו אדמו"רי החסידות ושהלחין הוא. בין שיריו הידועים ביותר "אשת חיל", ו"מזמור לדוד" - המושרים בבתים רבים כחלק מזמירות השבת, "ולירושלים עירך", "ישיש עליך", "הטוב", "המבדיל", "לא תבושי", לעיתים ללא ידיעת זהות יוצרם.

 קורות חיים 
שנקר נולד בשכונת לואר איסט סייד במנהטן ולמד בישיבת תורה ודעת בברוקלין. בשנות ה-40 התוודע לאדמו"ר ממודז'יץ רבי שאול ידידיה אלעזר טאוב שהגיע זמן קצר קודם לכן מאירופה לארצות הברית לאחר מלחמת העולם השנייה, ומאז היה קשור אליו, וכך גם לבנו בעל ה"אמרי אש", בישיבת תורה ודעת הכיר את שלמה קרליבך והפגיש אותו עם עולם הניגון של חסידות מודז'יץ. לימים התבטא קרליבך כי אין לו אף ניגון אחד שלא הושפע ממודז'יץ. 

שנקר, בוגר הקונסרבטוריון למוזיקה בניו יורק, ידוע כראשון שהקליט מוזיקה חסידית אותנטית בצורה מקצועית. במהלך חייו הלחין כ-600 לחנים והוציא למעלה מעשרה אלבומים המופצים בעולם כולו. על פי שרה פרידלנד בן-ארזה: "אופי שירתו והלחנתו אותנטי ועממי, וביצועיו חמים ומעודנים". הוא התגורר בפלטבוש בניו יורק ושימש כבעל תפילה בשטיבל המקומי של מודז'יץ.

ב-2004 העביר את האוסף הגדול של ניגוני מודז'יץ שהיה ברשותו שכלל מאות הקלטות ודפי תווים רבים לטובת "המכון לתיעוד ושימור ניגוני מודז'יץ" בראשות עורך-דין דוד זעירא. אוסף זה היה מקור חשוב ומרכזי להקמת המכון.

ב-2007 ביקר בישראל והשתתף בערב הצדעה מיוחד שנערך לכבודו בהשתתפות האדמו"ר ממודז'יץ, חזנים ואורחים. בערב נוגנו רבות מיצירותיו במשך שעות.

ב-20 בנובמבר 2016 נפטר בארצות הברית בגיל 91. הלווייתו התקיימה בבית הלוויות שומרי הדת בבורו פארק, במהלכה אמר החזן יצחק מאיר הלפגוט את תפילת אל מלא רחמים. נקבר בבית החיים במונסי.

דיסקוגרפיה
מודז'יץ ח"י – חלק א–ד (2000)
מבשר טוב (2002)
מזמור לדוד (2003)
אשת חיל (2003)
ולירושלים עירך (2003)
ויבטחו בך (2003)
ליהודים הייתה אורה (2005)
קול צהלה (2005)
וחסידים ברינה יגילו (2005)
שבת במודז'יץ א' – וביום השבת (2006)
שבת במודז'יץ ב' – מעין עולם הבא (2006)
שבת במודז'יץ ג' – כי בא מועד (2006)
שבת במודז'יץ ד' – מלוה מלכה (2006)
שירי מריעים (2011)
הלל וזמרה (2014)
שירו לה' שיר חדש (2016)

לקריאה נוספת
 יגיל במלכו, מנגינת חייו של ה'בעל מנגן' מחצר הק' ממודז'יץ, מטביע החותם רב ההשפעה על המוזיקה החסידית בדורנו בן ציון שנקר, אדר תשע"ז

קישורים חיצוניים


 בן-ציון שנקר, אתר מוזיקה ישראלית
 חיים יהודיים עם ר' בן-ציון שנקר, שיחת השבוע (חב"ד) מס' 788
 ארכיון המכון לתיעוד ושימור נגוני מודז'יץ
 אבי קלמרסקי, בעל המנגן של ממלכת הנגינה – החסיד רבי בן ציון שנקר הי"ו, אתר המכון לתיעוד ושימור ניגוני מודז'יץ. פורסם במגזין "שירו לו" גיליון מס' 10 שבט תשס"ג



  "שירו להשם", שירו האחרון טרם פטירתו

 פרידה מהמלחין הענק בן ציון שנקר: "מחייה המוזיקה החסידית" באתר הספרייה הלאומית


הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:זמרים חסידיים אמריקאים
קטגוריה:מלחינים יהודים אמריקאים
קטגוריה:בוגרי ישיבת תורה ודעת
קטגוריה:מלחיני מוזיקה חסידית
קטגוריה:מלחיני קטעי חזנות
קטגוריה:מלחינים חסידיים
קטגוריה:חרדים אמריקאים
קטגוריה:חסידי מודז'יץ
קטגוריה:זמרים חסידיים
קטגוריה:אמריקאים שנולדו ב-1925
קטגוריה:אמריקאים שנפטרו ב-2016